Projektno vodenje in pridobivanje finančnih sredstev
2024-03-13 17:00 - 19:30 UTC | Dvorana ZKB – Opčine, Via del Ricreatorio, 2, 34151 Trieste TS, 34151 Trieste, TS, 34151
V tem predavanju bomo izpostavil nekaj ključnih aspektov priprave in vodenje različnih projektov. Osredotočali se bomo na potek življenjskega cikla projekta, od idejne zasnove do njegovega izvajanja in preverjanja uspešnosti. Poleg tega bomo povedali nekaj enostavnih trikov, s katerimi si lahko pomagamo pri sestavi bodisi enostavnih, kot bolj zahtevnih projektov. Spregovorili bomo tudi o pomenu strategij, orodij za nadziranje dejavnosti in uspeha, in o vplivu človeškega faktorja na uspešnost raznih pobud.

Vsebine:

Upravljanje projekta: faze in življenjski cikel projekta
Načrtovanje in oblikovanje ključnih indikatorjev uspešnosti (KPI)
Ganttov diagram, kritična pot in nadziranje projekta v zlatem trikotniku projektnega upravljanja: čas, obseg sredstev in kakovost rezultatov
Dobra prakse projektnega upravljanja: planiranje projekta – definiranje projekta – implementacija projekta (lessons learned)
Ključne kompetence uspešnega projektnega vodje
Prijave na razpise: kako pravilno napisati in predstaviti projekt
Strategije za spodbujanje partnerstva in ocena stroškov

Predavatelj:

Matteo Feruglio, SDGZ

Potrdilo o opravljenem usposabljanju:
Udeleženci, ki se bodo udeležili vsaj štirih od šestih delavnic, bodo ob koncu pridobili potrdilo o opravljenem usposabljanju s področja Razvoja osebnih kompetenc in veščin vodenja.

Prijavi se!

Samozavesten javni nastop (2.del)
2024-03-16 10:00 - 13:00 | Kulturni center Lojze Bratuž, Viale XX Settembre, 85, Gorica, Gorica, GO, 34170
Ali tudi tebi poskoči srce v grlo, ko je govora o nastopanju pred večglavo množico?
Najboljši govorniki pravijo, da je vaja edini način za sproščen, samozavesten, odločen in prpepričljiv nastop. V dveh samostojnih delavnicah se bomo urili v spretnostih nastopanja in komunikacije z občinstvom. Spoznavali bomo neverbalno govorico telesa, se učili verbalne komunikacije; artikulirano, jasno in glasno bomo oblikovali in predajali občinstvu svoje misli. Opazovali in spoprimili se bomo z našimi čustvi ter se naučili pridobivati pozornost občinstva. Soočili se bomo s tremo, urili v sproščanju in zbranosti ter gradili na lastni karizmi.

Vsebine:

Tempo, višina, izgovarjava, barva glasu.

Predavatelj:

Urška Bradaškja Morato

Potrdilo o opravljenem usposabljanju:
Udeleženci, ki se bodo udeležili vsaj treh od štirih delavnic, bodo ob koncu pridobili potrdilo o opravljenem usposabljanju s področja Govorništva in retorike.

Prijavi se!

Razvoj osebnih potencialov in profesionalne odličnosti
2024-03-23 09:00 - 13:00 | XCenter Nova Gorica, Delpinova ulica 20, 5000 Nova Gorica, Slovenia, Nova Gorica, Slovenija, 5000, Slovenija
Na delavnici bomo spregovorili o dejstvu, da naša osebnost, bolj kot znanje in obvladovanje razih veščin in tehnik, vpliva na to, kako uspešni bomo v poslu in življenju nasploh. Uspeh na osebnem in poslovnem področju sloni na naši odločitvi, da za svoje življenje prevzamemo polno odgovornost, si postavimo jasno vizijo in dovolj visoke cilje, ki jih s pogumom in vztrajnostjo tudi dosežemo. Spoznali bomo, kako pomembno je, da odkrijemo in razvijemo svoje osebne potenciale in živimo svoje poslanstvo. Govorili bomo o nujnosti in načinih oblikovanja osebne vizije, ki nas vodi do uresničevanja naših ciljev na osebnem in poslovnem področju. Ker živimo v času negotovosti in hitrih sprememb, bomo pokazali tudi, kako ohraniti osebno stabilnost in razviti sposobnost prilagajanja na način da izkoristimo priložnosti in izidemo iz vloge žrtve. Pogledali bomo tudi glavne korake na poti našega kariernega razvoja, kako se izogniti oviram in doseči profesionalno odličnost.

Vsebine:

Razvoj osebnih potencialov in profesionalna odličnost
Moč misli, čustev, navad in prepričanj
Z osebno vizijo do uspeha in zadovoljstva
Kako ostati stabilen ne glede na razmere – odpornost in prilagajanje spremembam

Predavatelj:

Mateja Milost, Fimago d.o.o., PTF Univerza v Novi Gorici

Potrdilo o opravljenem usposabljanju:
Udeleženci, ki se bodo udeležili vsaj štirih od šestih delavnic, bodo ob koncu pridobili potrdilo o opravljenem usposabljanju s področja Razvoja osebnih kompetenc in veščin vodenja.

Prijavi se!

Upravljanje teritorialnega razvoja: kultura, zgodovina in turizem kot razvojna perspektiva
2024-04-04 17:00 - 20:00 | Trgovski dom, Corso Giuseppe Verdi, 52, Gorica, GO, 34170
Vsebine:

Analiza kulturnih, krajinskih in zgodovinskih virov kot gonilo teritorialnega razvoja.
Vključevanje teritorialnega in digitalnega marketinga, ustvarjanje izkušenj in pripovedovanja zgodb za prepoznavanje krajev kot blagovne znamke.
Dimenzije, spodbuda in značilnosti turističnega povpraševanja
Pripovedovanje zgodb (storytelling): Kako delujejo zgodbe, narativni pristop, kulturna in Kontekstna občutljivost

Predavatelj:

Andrea Bellavite

Potrdilo o opravljenem usposabljanju:
Udeleženci, ki se bodo udeležili vsaj štirih od šestih delavnic, bodo ob koncu pridobili potrdilo o opravljenem usposabljanju s področja Razvoja osebnih kompetenc in veščin vodenja.

Prijavi se!

Pravna odgovornost in finančno poslovanje društev
2024-04-06 09:00 - 13:00 | Dvorana ZKB – Opčine, Via del Ricreatorio, 2, 34151 Trieste TS, 34151 Trieste, TS, 34151
Društva so gradnik civilne družbe in imajo ključno vlogo pri ohranjanju identitete in jezika slovenske narodnostne skupnosti v Italiji. Zavedamo se, da se društva danes soočajo s številnimi izzivi, ki so posledica zakonodajnih in širših družbenih sprememb, kar od vodstva in članov društev zahteva pridobivanje novih znanj in kompetenc.
Slov.I.K. in Mladinski dom smo se odločili, da v okviru projekta Spretnorasti, organiziramo dva izobraževalna dogodka za društva na katerih želimo nasloviti ključne pereče problematike in tako podpreti društva za uspešno delovanje danes in jutri.

Program:
8.45: Prihod udeležencev
9.00 – 10.45: PRAVNA ODGOVORNOST PREDSTAVNIKOV DRUŠTEV, odvetnik Mitja Primožič

Društvo kot organizacija v italijanskem pravu
Reforma tretjega sektorja v Italiji
Priznana in nepriznana društva – pravna osebnost
Civilna odgovornost predsednika in društvenih organov
Zapisniki sej in skupščin
GDPR in društva

10.45 – 11.15: ODMOR S KAVO IN PRIGRIZKI
11.15 – 13.00: FINANČNO POSLOVANJE DRUŠTEV, Adriano Kovačič (Kira srl)
Predavatelji:

odvetnik Mitja Primožič
Adriano Kovačič. Kira o

Prijavi se!

Tržna usmerjenost in učinkovito vodenje društev
2024-05-18 09:00 - 13:00 | Dvorana ZKB – Opčine, Via del Ricreatorio, 2, 34151 Trieste TS, 34151 Trieste, TS, 34151
Društva so gradnik civilne družbe in imajo ključno vlogo pri ohranjanju identitete in jezika slovenske narodnostne skupnosti v Italiji. Zavedamo se, da se društva danes soočajo s številnimi izzivi, ki so posledica zakonodajnih in širših družbenih sprememb, kar od vodstva in članov društev zahteva pridobivanje novih znanj in kompetenc.
Slov.I.K. in Mladinski dom smo se odločili, da v okviru projekta Spretnorasti, organiziramo dva izobraževalna dogodka za društva na katerih želimo nasloviti ključne pereče problematike in tako podpreti društva za uspešno delovanje danes in jutri.

Program:
8.45: Prihod udeležencev
9.00 – 10.45: TRŽNI PRISTOP V DELOVANJU DRUŠTEV IN UČINKOVITA POGAJANJA, Mateja Milost (Fimago d.o.o., PTF Univerze v Novi Gorici, Slov.I.K.)

Pogoji za uspešno delovanje društev v današnjem zahtevnem družbeno ekonomskem okolju.
Jasna identiteta društva kot pogoj za stabilno članstvo in pridobivanje sredstev
Kaj je naša »velika obljuba« in kako znamo argumentirati vrednost, ki jo ustvarjamo za naše člane in okolje, v katerem delujemo?
Ali poznamo razloge, zaradi katerih se sponzorji in donatorji odločajo za sodelovanje z društvi
Pogajanja kot načrtovan proces – spoznajmo glavne faze in tehnike
Kako se učinkovito pripravimo, da smo v pogajanjih suvereni in argumentirani
Obvladovanje težkih situacij pri pogajanjih

10.45 – 11.15: ODMOR S KAVO IN PRIGRIZKI
11.15 – 13.00: VODENJE DRUŠTEV IN UPRAVLJANJE S ČASOM, Irena Deželak (Academia uspeha)

Vodenje društev in specifike vodenja na neprofesionalni in prostovoljni osnovi
Upravljanje z odborom in drugimi sodelavci
Odnosi z zunanjimi sodelavci in drugimi društvi
Učinkovito vodenje sestankov
Reševanje konfliktov
Kako učinkovito upravljati s časom

Prijavi se!

Strateški marketing in identiteta podjetja na trgu
2024-06-05 18:00 - 20:30 | Trgovski dom, Corso Giuseppe Verdi, 52, Gorica, GO, 34170
Ključna vprašanja in jasni odgovori na poti do uspeha
Na delavnici bomo spoznali, katere osnovne odločitve mora sprejeti vsako podjetje na svoji poti do uspeha in s katerimi izzivi se mora uspešno soočati, da ohrani konkurenčnost v hitro spreminjajočem okolju. Udeleženci bodo spoznali naloge in vlogo trženja kot strateške funkcije v podjetju, ki je soodgovorna za donosnost poslovanja. Iskali bomo odgovore na strateška vprašanja in postavili osnove za učinkovito pozicioniranje, ki temelji na razlikovalnih konkurenčnih prednostih podjetja Spregovorili bomo tudi o identiteti blagovne znamke, kako jo oblikovati in »živeti«, da bomo vedno znova na trgu zagotavljali vrednost, ki jo stranke želijo in pričakujejo.

Vsebine:

Marketing kot strateška in osrednja funkcija v podjetju, ki vse dele podjetja usmerja k trgu in ga povezuje z uporabniki.
V kakšnih pogojih poslujejo današnja podjetja in s katerimi ključnimi pritiski se morajo uspešno soočati?
Ključne strateške odločite v vsakem podjetju in postavitev učinkovite marketinške strategije
Kaj je dejanska identiteta našega podjetja in naše blagovne znamke?
Katere potrebe dejansko pokrivamo, katere težave rešujemo?
Ali lahko našim kupcem damo veliko obljubo in kako dobro jo izpolnjujemo?
Zakaj bi kupec kupil ravno od nas, v čem smo drugačni in edinstveni? Oblikujmo svojo strategijo diferenciacije!
Opredelimo in izboljšajmo ključne stične točke z našimi kupci (»touchointi«).
Ali imamo »brand« in koliko je v resnici vreden?Predava: Mateja Milost

Prijavi se!

Uporabniška izkušnja od A do Ž
2024-06-12 18:00 - 20:30 | Trgovski dom, Corso Giuseppe Verdi, 52, Gorica, GO, 34170
Vabimo vas na delavnico, kjer boste raziskovali, kaj pomeni odlična uporabniška izkušnja v storitvah, tehnoloških rešitvah in zaposlitvah. Spoznali boste življenjski cikel stranke, kako percepcija vpliva na njihovo izkušnjo, pregledali primere dobre prakse iz Slovenije in tujine ter se seznanili s prihodnjimi trendi. Pridobite praktična znanja o zagotavljanju odlične uporabniške izkušnje v mikro transakcijah ter načrtovanju in spreminjanju uporabniške izkušnje v kompleksnejših situacijah z uporabo storitvenega oblikovanja in »design thinking-a«.

Vsebine:

Kaj je uporabniška izkušnja v storitvah, tehnoloških rešitvah in zaposlitvi
Življenjski cikel stranke
Percepcija stranke in dobra uporabniška izkušnja

Razumevanje stranke
Postavljanje ciljev za dosego boljše izkušnje

Primeri dobre prakse iz Slovenije in tujine
Prihodnji trendi in sedanja inspiracija
Kako poskrbim za dobro izkušnjo v mikro transakcijah
Načrtovanje, izvedba in spreminjanje uporabniške izkušnje v kompeksnejših situacijah skozi metode storitvenega oblikovanja in »design thinking-a«

Predava: Matic Moličnik

Prijavi se!

Okrogla miza: Podjetnost v zamejskem prostoru
2024-09-12 18:30 - 20:30 | Dvorana ZKB – Opčine, Via del Ricreatorio, 2, 34151 Trieste TS, 34151 Trieste, TS, 34151
Gonilna sila za krepitev gospodarskega in družbenega razvoja
Na okrogli mizi bomo gostili uspešne podjetnike in podjetnice ter poslovneže, poleg njih pa tudi predstavnike društev, ki delujejo na območju slovenske narodnostne skupnosti v Italiji. Skupaj bomo raziskali, kako različni subjekti v zamejski skupnosti razumejo podjetnost, kako se odzivajo na hitre spremembe ter s kakšnimi izzivi se pri svojem delovanju soočajo podjetja, društva in druge organizacije. Z zgodbami o uspehu, ki jih bodo z nami delili gostje okrogle mize, pa bomo poskušali podati smernice in dobre prakse za prihodnji razvoj.
Poseben poudarek bomo namenili sodelovanju z mladimi, problematiki pridobivanja kadrov in zaposlovanju mlajših generacij.

Gostje okrogle mize:

Mirjam Malalan, podjetnica in predsednica upravnega sveta Ad Formandum, predsednica sekcije za trgovino na drobno pri SDGZ
Fabio Pahor, podjetnik, FerroJulija s.r.l., član predsedstva SDGZ
Tamara Podversic, podjetnica, Klet Damijan Podversic
Francesco Chiabai, svetovalec Kmečke zveze za EU projekte in investicije, Čedad
Ivo Cotič, odbornik, Luca Milocco, koordinator, Športno združenje Soča
Elija Fajt, operativni direktor podjetja LED LUKS d.o.o.

Dogodek bosta moderirali Mateja Milost (znanstvena direktorica Slov.I.K-a) ter Mateja Clarici (ZKB Mladi). Čas bo tudi za vprašanja iz publike, diskusijo in povzetek ugotovitev.
Večer bomo zaključili z druženjem in pogostitvijo, ki jo bodo za nas pripravili kuharski mojstri iz podjetja AD FORMANDUM.

Prijavi se!

Osnove uporabe Linkedina
2024-09-18 17:00 - 20:00 | Trgovski dom, Corso Giuseppe Verdi, 52, Gorica, GO, 34170
Spoštovani,
obveščamo vas, da današnja delavnica “Osnove uporabe LinkedIna“ žal ODPADE zaradi bolezni.
Nadomestni termin delavnice je 3. oktober.
Vse, ki ste se prijavili na današnji dogodek (18. September) prosimo, da svojo udeležbo potrdite s ponovno prijavo na nov termin.
Opravičujemo se za morebitne nevšečnosti in vas lepo pozdravljamo!

Predavateljica
Manca Korelc

Osnove uporabe Linkedina
2024-10-03 17:00 - 20:00 | Trgovski dom, Corso Giuseppe Verdi, 52, Gorica, GO, 34170
Manca Korelc, priznana svetovalka za LinkedIn, bo 3. oktobra v Trgovskem domu v Gorici vodila delavnico o učinkoviti uporabi LinkedIna. Manca prinaša s seboj dolgoletno izkušno na tem področju, saj že vrsto let spremlja podjetja, ki želijo graditi svojo blagovno znamko in iskati nove poslovne priložnosti preko LinkedIna. Kot avtorica knjige “LinkedIn by the Book” in redna predavateljica ter voditeljica delavnic, je Manca uveljavljena strokovnjakinja tako doma, kot tudi v tujini.

Vsebine delavnice:

Optimizacija LinkedIn profila – ključni in napredni elementi LinkedIn profila.
Mreženje – kako graditi mrežo kontaktov.
Vsebina na LinkedInu – kako deluje LinkedIn algoritem, tematike in formati objav, tehnična in sentimentalna anatomija dobre objave, dobre prakse odzivanja na vsebine ter statistika na objavah.
Praktične vaje – urejanje profila in pisanje objav.

Na voljo bo tudi čas za vaša vprašanja, na katera, bomo skupaj s predavateljico, poskušali podati jasne odgovore. Poleg tega bo priložnost tudi za mreženje in druženje z ostalimi udeleženci.

Predavateljica
Manca Korelc

Prijavi se!

Z jasno vizijo do ciljev: odločitve, vztrajnost in dobre navade
2025-02-20 18:00 - 19:30 | Dvorana ZKB – Opčine, Via del Ricreatorio, 2, 34151 Trieste TS, 34151 Trieste, TS, 34151
Slov.I.K. in ZKB Mladi vas, v sklopu Foruma mladih in projekta Spretnorasti, vabimo na predavanje z naslovom: Z JASNO VIZIJO DO CILJEV: ODLOČITVE, VZTRAJNOST IN DOBRE NAVADE – Postanimo to, kar želimo biti!
Na to temo bo predavala Mateja Milost, strokovnjakinja iz področja marketinga, direktorica Slov.I.K-a in predavateljica na Univerzi v Novi Gorici. Predstavila bo pomen osebne vizije, postavljanja ciljev in kako jih doseči s pomočjo dobrih navad in življenjskega sloga.

Prijavi se!

Konferenca za športna in kulturna društva
2025-05-24 09:00 - 13:15 | Dvorana ZKB – Opčine, Via del Ricreatorio, 2, 34151 Trieste TS, 34151 Trieste, TS, 34151
9.00–10.45
Športna in kulturna društva: pravni in upravljavski temelji
Cilj: Podati uvoden pregled o naravi društev, postopku ustanovitve ter ključnih načelih učinkovitega upravljanja.

9.00–9.15 – Otvoritev konference in uvod v temo
9.15–9.35 – Kaj je društvo (športno ali kulturno) po določbah civilnega zakonika
9.35–10.00 – Statut in notranji pravilnik: ključni elementi
10.00–10.20 – Redno delovanje društva: člani, pravice in dolžnosti, društvene knjige in komunikacija
10.20–10.45 – Vloga in odgovornosti zakonitega zastopnika ter upravnega odbora

Odmor za kavo: 10.45–11.30

11.30–13.15
Normativni izzivi: šport vs. kultura
Cilj: Analizirati trenutne zakonodajne reforme in njihove praktične učinke na delovanje društev, s primerjalnim pogledom na športni in kulturni sektor.
Šport

11.30–12.10 – Reforma športa: vplivi na športna društva (ASD in SSD)
12.10–12.40 – Okrogla miza: prednosti in slabosti reform za športna društva
12.40–13.15 – Razprava in vprašanja udeležencev

Kultura

11.30–12.10 – Reforma tretjega sektorja: priložnosti za kulturna društva
12.10–12.40 – Okrogla miza: prednosti in slabosti reform za kulturna društva
12.40–13.15 – Razprava in vprašanja udeležencev

Predavatelja:
DIEGO ZORZETTO, Kira Srl, strokovnjak za neprofitni sektor v deželi Veneto in Furlaniji – Julijski krajini.
FRANCESCA COLECCHIA se posveča informiranju, izobraževanju in svetovanju na področju pravnih in davčnih vidikov nepridobitnih organizacij. Od leta 2002 je vodja svetovalnega oddelka podjetja Arsea Srl, ki se izključno ukvarja s subjekti tretjega sektorja, društvi, amaterskimi športnimi klubi ter drugimi nepridobitnimi organizacijami.

Prijavi se!

Ameriški trg ni Hollywoodski film
2025-06-26 18:00 - 19:30 | Jadralni Klub Čupa – Yacht Club Čupa, Sesljanski zaliv - Sesljan 74/B, Sesljan, Devin-Nabrežina, 34011, Italy
Ameriški trg – izzivi in priložnosti
Globalna perspektiva z Juretom Bratkič
Jure Bratkič je serijski podjetnik in poslovni svetovalec, ki že več kot 20 let živi in dela v ZDA. Je ustanovitelj in solastnik podjetij Breakthrough in SkipQ, mednarodni mentor in predavatelj. Je ustanovni član zveze PDA (Private Directors Association), ki se aktivno ukvarja z upravnimi odbori v ameriških podjetjih. Sočasno je tudi soustanovitelj organizacije CaliTeam, ki uveljavljenim in zagonskim podjetjem pomaga poslovno prečkati Atlantik.
Vsebine predavanja:

Kulturne, zgodovinske, socialne razlike med Evropo in ZDA
Prodor na mednarodni trg je zahteven projekt; kako se pripravimo?
Vpliv velikosti primarnega trga in okolja ter poslovnih navad
Vrednotenje poslovne ideje in primernosti za prodajo v ZDA
Kaj vse je potrebno preveriti v fazi načrtovanja in kako storiti prve korake na trgu ZDA?
Iskanje soustanovitelja podjetja in deljenje lastništva podjetja (kdaj, koliko, in zakaj)
Iskanje poslovnih partnerjev
Potrebne investicije (zakaj, kako, ali je res potrebno, do’s and don’ts)

Moderira: Mateja Milost, Znanstvena direktorica Slovenskega izobraževalnega konzorcija Slovik

UTRIP USPEHA – večeri navdiha, znanja in povezovanja
Na Sloviku verjamemo, da uspeh ni le cilj, temveč pot, prepletena z vizijo, znanjem in pogumom. Zato začenjamo z nizom večerov, s katerimi želimo odpirati prostor navdihujočim zgodbam, dragocenim izkušnjam in povezovanju ljudi, ki verjamejo v moč znanja in osebne rasti. Utrip uspeha je splet dogodkov, kjer v ospredje postavljamo posameznike, ki s svojim znanjem, idejami in vztrajnostjo dosegajo izjemne rezultate v gospodarstvu, znanosti, podjetništvu, kulturi ter širši družbi in so svoje izkušnje pripravljeni deliti z nami. Vsak večer prinaša priložnost, da skupaj začutimo utrip uspeha – skozi iskren pogovor in navdihujoče zgodbe bomo črpali navdih za bolj drzne korake na tudi naši osebni poti.
Utrip uspeha ni le serija dogodkov. Je vabilo k razmisleku, rasti, učenju in pogumu za dobrobit posameznika in širše družbe.

Prijavi se!

Lokacija: Jadralni Klub Čupa

Kako postati uspešen pogajalec?
2025-09-24 17:30 - 20:00 | Dvorana ZKB – Opčine, Via del Ricreatorio, 2, 34151 Trieste TS, 34151 Trieste, TS, 34151
Vljudno vabljeni, da se pridružite interaktivni delavnici o pogajalskih veščinah.
Predstavljene bodo praktične strategije, ki vam bodo pomagale pri učinkoviti komunikaciji, gradnji zaupanja in doseganju obojestransko koristnih rezultatov. Ne glede na to, ali se pogajate v poslovnem svetu, akademskem svetu ali vsakdanjem življenju, boste pridobili dragocena orodja za izboljšanje svojega pristopa.
Delavnica bo vključevala tudi vaje igranja vlog in primere iz resničnega sveta, s katerimi boste izostrili svoje spretnosti.
Ne zamudite te priložnosti, da povečate svojo samozavest in učinkovitost kot pogajalec!

Vsebina:
Na interaktivni delavnici boste spoznali praktične strategije učinkovite komunikacije, gradnje zaupanja in doseganja obojestransko koristnih rešitev. Z vajami igranja vlog in primeri iz prakse boste okrepili svojo samozavest pri pogajanjih.

Predavatelj:
dr. Armand Faganel je profesor na Univerzi na Primorskem, Fakulteti za management, kjer je že 20 let nosilec več predmetov s področja marketinga in prodaje. Pred akademsko kariero je imel lastno oglaševalsko agencijo, bil je prodajnik, vodja marketinga, vodja prodaje in direktor v več mednarodnih podjetjih. Dr. Faganel predava, vodi projekte in izvaja delavnice tudi v tujini, od Nove Zelandije, Malezije, Finske, do Južne Amerike. Pri predavanjih deli tudi znanje pridobljeno iz lastnih izkušenj in gradi na praktičnih primerih. Je večkratni prejemnik priznanj za pedagoško odličnost.

Prijavi se!

Tečaj javnega nastopanja in gledališka igra
2025-09-26 19:00 - 20:00 | Dvorana SSG, ul. Petronio, 4, Trst, Trst, TS, 34138
Društvo Slovensko gledališče bo v sezoni 2025/2026 ponovno uvedlo tečaj javnega nastopanja in gledališki tečaj, namenjen predvsem mladim pripadnikom slovenske narodne skupnosti v Italiji. Tečaj je namenjen krepitvi javnega nastopanja, izražanja v slovenščini ter osvajanju osnov igranja. Namenjen je zlasti mladim pripadnikom slovenske narodne skupnosti v Italiji, vključno z mladimi člani amaterskih gledaliških skupin. Program je razdeljen na dva modula:
—
Prvi modul:
JAVNO NASTOPANJE IN JEZIK namenjen širšemu krogu pripadnikov slovenske skupnosti v Italiji. Srečanja bodo potekala enkrat tedensko. Predmeta tega modula bosta: tehnika govora in javno nastopanje.
Ta modul predvideva spopadanje z različnimi mediji oz. z različnimi govornimi položaji v različnih situacijah, nastopanje pred kamero in pred mikrofon.
—
Drugi modul:
GLEDALIŠKA IGRA poglabljanje raznolikih izrazov nastopanja, različne tehnike nastopanja (govorica telesa, dihanje). Pri umetniškem nastopanju se bodo lahko udeleženci poglobili v konstrukciji likov in analizo različnih zvrsti tekstov. Zadnja tri srečanja bodo namenjena oblikovanju končnega dogodka. Predpogoj za udeležbo je opravljen prvi modul.
—
Komu je namenjen?
12 oseb med 16. in 30 letom starosti.
Kje?
V tržaškem Kulturnem domu, ulica Petronio 4, Trst.
Kdaj?
Prvo, spoznavno, srečanje je predvideno 26. septembra ob 19. uri, ko bo poleg opisa in predstavitve izobraževalnega procesa za udeležence možnost ogleda gostujoče predstave Shakespeare (igra Sebastijan Cavazza) in pogovora z igralcem po predstavi.
Srečanja bodo ob torkih, od 17. do 20.
Modul 1:
Oktober: 7., 14., 21., 28.
November: 4., 11., 18., 25.
December: 2., 9. in 16.(rezervni termin)
Modul 2:
Januar: 13., 20., 27.
Februar: 3., 10., 24.
Marec: 3., 10., 17., 24., 31.
April: 7., 14., 21., 28.
Maj: 5., 6., 7. (vaje in končna produkcija)
—
Predavatelja:
Boris Ostan, akademski igralec in nekdanji profesor AGRFT, je zadolžen za modul “Javno nastopanje in jezik”. Njegov program bo vključeval raziskovanje vpliva javnega nastopanja na telo in um ter osnove dialoga in ritmov govora.
Ana Facchini, akademska igralka, bo vodila del tečaja, namenjen tehniki govora. Njen program obsega spoznavanje in ogrevanje govornega aparata, dihalne vaje, vaje za glas in artikulacijo, ter obvladovanje prostora.
—

Prijavi se!

Prebojnica AI: znanje, uvidi in orodja za prihodnost
2025-10-01 17:30 - 20:00 | Multimedijska soba KTD na Placuti v Gorici, Riva Piazzutta 18, Gorizia, GO, 34170, Italy
Delavnica je zasnovana kot prebojna izkušnja, ki udeležencem ponuja jasen vpogled v umetno inteligenco, njen razvoj in prelomne spremembe, ki jih prinaša v družbo, gospodarstvo in življenje posameznika. Skozi interaktivno predavanje, praktične vaje in AI-demo izkušnje boste raziskali moč umetne inteligence danes in v prihodnosti, spoznali razliko med človeško inteligenco (IQ) in inteligenco umetne inteligence (AIQ) ter se naučili, kako njuno kombiniranje odpira nove priložnosti. Program vključuje pregled najpomembnejših AI orodij, osnov prompt inženiringa ter veščin za učinkovito delo z umetno inteligenco. Udeleženci bodo pridobili jasnejše razumevanje delovanja AI, uvid v paradigmatski premik sveta, praktične kompetence za delo z orodji ter osnovni jezik, potreben za učinkovito komunikacijo z umetno inteligenco – vse to z namenom, da bomo uspešno delali in prosperirali v dobi, ki prihaja.

Vsebina:

Kaj je umetna inteligenca?

Kratek pregled razvoja AI od začetkov do danes
Glavne tehnologije in zakaj prav zdaj AI prinaša prelomne spremembe

Podteme:

Kaj potrebujemo za učinkovito delovanje v času umetne inteligence?
Ali je pozornost res vse, kar potrebujemo?
Ali je prompt (ukazni poziv) res vse, kar potrebujemo?

Paradigmatski premik sveta

Kako AI spreminja družbo, gospodarstvo in posameznika
Nove priložnosti, nevarnosti in izzivi

Ključno vprašanje:

Kdo bo uspeval in prosperiral v dobi umetne inteligence?

Moči umetne inteligence: danes in jutri

Kaj AI že zmore danes (primeri iz prakse)
Pogled v prihodnost: naslednji veliki preskoki

IQ vs. AIQ

Izkušnja v živo: občutite razliko med človeško inteligenco (IQ) in inteligenco umetne inteligence (AIQ)
Kratke praktične vaje, ki pokažejo prednosti kombiniranja obeh

Orodja in veščine za učinkovito delo z AI

Pregled ključnih orodij, ki jih lahko začnete uporabljati takoj
Kako “delovati izza umetne inteligence” – AI kot vaš partner in podaljšek vaših sposobnosti

Jezik umetne inteligence

Kaj je najboljši jezik za upravljanje z AI?
Kako graditi svoj AI-jezik: struktura, jasnost, kontekst
Osnove prompt inženiringa na enostaven način

Potek delavnice

Interaktivno predavanje in diskusije
Praktične vaje in AI-demo izkušnje
Odgovori na vaša vprašanja

Kaj boste odnesli?

Jasno razumevanje, kaj je AI in kako deluje
Uvid v to, kako AI spreminja paradigmo sveta
Znanje o razlikah med IQ in AIQ
Praktične veščine za delo z AI orodji
Osnove jezika za učinkovito komunikacijo z umetno inteligenco

Predavatelj:
Tomaž WolF Korelc je kreator transformacije z umetno inteligenco, strateg, strateški svetovalec in velik vizionar. Podaja filozofijo izza umetne inteligence, ki jo združuje v koncept BEyondAI.one – “Mislim in delujem izza AI zatorej sem. AI namreč ni orodje temveč način razmišljanja in delovanja, ki presega ustaljene norme in potenciale.”
Podjetjem pomaga prepoznati in uresničiti visokovrednostne AI priložnosti in sodeluje z eno najzmogljivejših AI ekip v regiji – ParetoAI. Je strokovnjak, ki povezuje poslovno strategijo, tehnologijo in človeški potencial v inteligentne sisteme, ki merljivo prispevajo k rasti, učinkovitosti in razlikovalni prednosti podjetij.
Svetoval je številnim domačim in tujim podjetjem in napisal več poslovnih knjig: Preboj, Filozofija zmagovalcev, Strateški marketing, Moč Blagovne znamke – pot do uspeha, Spoznajte prihodnost in (R)evolucija – z inovativnimi poslovnimi koncepti do uspeha.

Prijavi se

Samozavestno skozi spremembe
2025-10-14 17:30 - 20:00 | Dvorana ZKB – Opčine, Via del Ricreatorio, 2, 34151 Trieste TS, 34151 Trieste, TS, 34151
Vljudno vabljeni, da se udeležite tudi druge prihajajoče delavnice o samozavestnem krmarjenju skozi spremembe, ki so edina stalnica v sedanjih turbulentnih časih. Skupaj bomo raziskali praktične strategije za prilagajanje, rast in uspeh v tem kompleksnem okolju, ki prinaša številne izzive za vsakogar izmed nas. Ta interaktivna delavnica bo vključevala vodene razprave, praktične dejavnosti in orodja, ki jih lahko uporabite takoj. Ne glede na to, ali se soočate z osebnimi, poklicnimi ali organizacijskimi spremembami, vam bo ta delavnica ponudila podporo in jasna vodila. Veselimo se srečanja z vami in skupnega dela na obvladovanju sprememb!

Vsebina:
Na delavnici boste raziskali načine, kako z zaupanjem krmariti skozi izzive, ki jih prinašajo spremembe. Prejeli boste konkretna orodja za prilagajanje in rast ter podporo pri osebnih in poklicnih prelomnicah.

Predavatelj:
dr. Armand Faganel je profesor na Univerzi na Primorskem, Fakulteti za management, kjer je že 20 let nosilec več predmetov s področja marketinga in prodaje. Pred akademsko kariero je imel lastno oglaševalsko agencijo, bil je prodajnik, vodja marketinga, vodja prodaje in direktor v več mednarodnih podjetjih. Dr. Faganel predava, vodi projekte in izvaja delavnice tudi v tujini, od Nove Zelandije, Malezije, Finske, do Južne Amerike. Pri predavanjih deli tudi znanje pridobljeno iz lastnih izkušenj in gradi na praktičnih primerih. Je večkratni prejemnik priznanj za pedagoško odličnost.

Prijavi se!

Napredne strategije za upravljanje s časom
2025-10-30 17:30 - 20:00 | Trgovski dom, Corso Giuseppe Verdi, 52, Gorica, GO, 34170
Če vi ne boste upravljali s svojim časom, bo čas začel upravljati z vami.
Predavanje presega klasične nasvete za produktivnost. Namesto hitrih trikov ponuja poglobljeno razumevanje osebnih in organizacijskih vzorcev, psiholoških dejavnikov (perfekcionizem, naglica, ustrežljivost) ter praktična orodja za vzpostavitev bolj premišljenega odnosa dočasa. Cilj je jasen: manj iluzije zasedenosti, več resnične produktivnosti.
S čim se bomo ukvarjali:

Analiza lastnih vzorcev: kdo upravlja s časom – vi ali on z vami?
Orodja za strateško odločanje: SMART cilji, Eisenhowerjeva matrika, Pareto 80/20.
Premagovanje prokrastinacije in notranjih saboterjev produktivnosti.
Metode za praktično načrtovanje (časovno blokiranje, Pomodoro, pilotni urnik).
Coaching refleksije in izdelava osebnega akcijskega načrta.

Predavatelj:
Marjana Škarja Mamić je izkušena predavateljica, coachinja, mentorka in raziskovalka, ki združuje bogato prakso iz gospodarstva z akademskim raziskovanjem. Je doktorska študentka na Univerzi na Primorskem (pedagoške vede), kjer raziskuje področje ženskega voditeljstva, mentorstva in so-ustvarjalnega učenja odraslih. Ima več kot 20 let izkušenj v mednarodnem poslovnem okolju, med drugim kot direktorica podjetja v tujini in direktorica marketinga, ter več kot 15 let izkušenj z vodenjem ekip in razvojem ljudi.

Prijavi se!

Želite uresničiti svoje cilje? Postavite vizijo in osvojite dobre navade!
2025-11-13 17:30 - 20:00 | Trgovski dom, Corso Giuseppe Verdi, 52, Gorica, GO, 34170
Vsak uspeh se začne z jasno vizijo. A le vizija ni dovolj – brez dobrih navad ostane le naša neuresničena želja. Postavimo jasno smer, kam gremo in kdo želimo biti in osvojimo sistem navad, ki nas bodo do tja pripeljale.
OSEBNA VIZIJA – KAM GREM IN KDO ŽELIM BITI?

Osebna vizija – zemljevid na poti k uspehu in zadovoljstvu
Premostimo vrzel med tem, kar smo in tem, kar bi želeli biti
Vidim veliko sliko in znam sprejemati odločitve?
Postavimo stebre osebne vizije: okrepimo glavna področja, na katerih bomo gradili!
Vzdrževanje fokusa in vztrajnosti na poti do cilja!

NAVADE IN ŽIVLJENJSKI SLOG – KAKO BOM VIZIJO IN CILJE DOSEGEL (DOSEGLA)?

Večina vsega, kar počnemo in mislimo, je stvar navad
Ozavestimo naše glavne navade in rezultate, ki iz njih izhajajo
Kako vzgojiti nove navade, ki nas podpirajo in opustiti tiste, ki nas rušijo?
Samodisciplina in samomotivacija – potrebujemo oboje

Oblikujmo dnevno rutino in zmagovalni življenjski slog.

Predavatelj:
Mateja Milost, direktorica svetovalnega podjetja Fimago (Nova Gorica) in predavateljica na Univerzi v Novi Gorici, že 30 let deluje na področju izvoznega svetovanja in postavitve marketinških strategij.

Prijavi se!

Utrip Uspeha: večeri navdiha, znanja in povezovanja – Tokrat z gostom Simonom Cetinom
2025-11-26 18:00 - 21:00 | Trgovski dom, Corso Giuseppe Verdi, 52, Gorica, GO, 34170
Slovenski izobraževalni konzorcij Slov.I.K. pripravlja drugi večer iz cikla »Utrip uspeha«, ki je namenjen odpiranju prostora navdihujočim zgodbam, znanju in izkušnjam ljudi, ki s svojo vizijo, pogumom in strokovnostjo zaznamujejo gospodarski, znanstveni in družbeni razvoj.
Tokratni gost večera bo eden ključnih soustvarjalcev digitalnega prostora v Sloveniji – podjetnik, vizionar in pionir digitalnega marketinga, Simon Cetin, ustanovitelj in partner podjetja iPROM ter vodja laboratorija Retoba, ki se osredotoča na razvoj rešitev umetne inteligence v marketingu in poslovnih procesih. Z njim se bo pogovarjala znanstvena direktorica Slov.I.K.-a, podjetnica in predavateljica Mateja Milost.
O čem bo tekla beseda?
Večer bo ponudil iskren vpogled v podjetniško pot Simona Cetina, kako je zgradil svojo uspešno kariero, katere pomembne odločitve so ga vodile in kako je znal prepoznati priložnosti v času, ko je digitalni prostor šele nastajal.
Dotaknili se bomo izzivov, vzponov in padcev, pa tudi trenutkov, ko je bilo treba zaupati viziji, pokazati pogum in ohraniti vztrajnost, ki jo potrebuje vsak posameznik, da lahko raste in se razvija.
V drugem delu večera nas bo Simon Cetin popeljal v razmišljanje o pomenu in vlogi umetne inteligence v sodobnem poslovanju, o odgovorni rabi podatkov in orodij, razvoju digitalnega prostora in priložnostih, ki jih nove tehnologije odpirajo mladim ustvarjalcem, podjetjem ter vsem, ki iščejo nove poti do bolj učinkovitega delovanja. Večer bomo sklenili z namigi, kako ohraniti zdravo kritično in strateškego razmišljanja v svetu, ki se spreminja hitreje kot kadarkoli prej.

Predavatelj:
Simon Cetin je slovenski podjetnik, ustanovitelj in partner podjetja iPROM ter ustanovitelj in vodja laboratorija Retoba, ki se osredotoča na uporabo umetne inteligence v marketingu in poslovnih procesih.
Velja za enega izmed pionirjev digitalnega marketinga in vizionarja, ki že več kot petindvajset let soustvarja razvoj digitalnega prostora od prvih spletnih oglasov do sodobnih rešitev, ki povezujejo podatke, umetno inteligenco in ustvarjalnost.
Simon je prejemnik Zlatega likalnika za digitalno osebnost leta 2019, ki jo podeljujeta Marketing Magazin in konferenca DIGGIT.
Pod njegovim vodstvom sta iPROM in Retoba prejeli številna priznanja, med njimi Zlati Effie, Zlati Sempler, nagrado Grand Prix DIGGIT Awards 2025 ter nagrado WEBSI 2025 za najboljšo uporabo podatkov za projekt Ljubljana Airport FLY.
Na mednarodni ravni je Retoba letos prejela zlato nagrado Digital Communication Awards 2025 v Berlinu za projekt Kotányi AI Chef, lani prvo mesto na Peugeot Awards 2024 za projekt Peugeot AI Ambassador in bila finalist na European Excellence Awards 2024 v dveh kategorijah.
Simon raziskuje področja robotizacije in umetne inteligence s posebnim poudarkom na velikih jezikovnih modelih. Verjame, da je prihodnost digitalna, vendar bo pripadala tistim, ki bodo znali povezati umetno inteligenco s človeško empatijo, jasnostjo in pogumom.

Prijavi se!

Ko se slišimo in razumemo, sodelujemo bolje
2026-04-13 17:30 - 19:30 | Trgovski dom, Corso Giuseppe Verdi, 52, Gorica, GO, 34170
Process Communication Model kot ključ do učinkovite komunikacije, manj stresa in boljših rezultatov.
Se vam kdaj zdi, da v ekipi govorite “različne jezike”?
Da kljub strokovnosti prihaja do nesporazumov, napetosti ali neučinkovite komunikacije?
Na tej interaktivni PCM® (Process Communication Model) delavnici bodo udeleženci spoznali:

kako različni tipi osebnosti vplivajo na komunikacijo in sodelovanje
kako prepoznati komunikacijski stil sogovornika (sodelavec, vodja, stranka)
kako prilagoditi pristop za večjo učinkovitost in manj trenj
kaj posameznike motivira in kaj jih spravlja v stres
kako bolje upravljati lastno energijo in preprečevati izgorelost

Fokus delavnice:

boljša komunikacija v timu
večje razumevanje med sodelavci
zmanjšanje konfliktov
večja učinkovitost in počutje pri delu

Delavnica je praktična, interaktivna in takoj uporabna v vsakodnevnem osebnem in poslovnem okolju.

Predavateljica:
Nataša Arko ima več kot petindvajsetletne izkušnje s področja strateškega marketinga, prodaje in komuniciranja. Večino svoje kariere je bila zaposlena v zavarovalništvu, v SID – Prvi kreditni zavarovalnici, kasneje v Coface PKZ d.d. in nato v Coface d.o.o., kjer je zasedala vodstvene pozicije in vodila ekipe. Aktivno je sodelovala pri snovanju in izvajanju poslovnih politik in strategij zavarovalnice. Ker ima rada ljudi in ji človeški odnosi pomenijo največ, v zadnjih letih svoje dolgoletne korporativne izkušnje povezuje in nadgrajuje z vsebinami s razvoja strateških kadrov ter poslovnega coachinga. Kot mednarodno certificirana PCM® trenerka izvaja individualne ter skupinske treninge na področju učinkovite komunikacije, motivacije, upravljanja s stresom in konflikti. Je tudi mentorica, coachinja in predavateljica.

Prijavi se!

Predstavitev poslovno podjetniškega programa Grow&Go
2026-06-17 18:00 - 20:00 | Grand Hotel Entourage – Palazzo Strassoldo, Piazza Sant'Antonio 2 - Gorica, Gorica, Italija, 34170, Italy
Grow&GO
Zaštartaj svojo idejo. Zgradi svojo prihodnost.
Slov.I.K. in Mladinski dom, v sodelovanju z uglednimi domačimi in tujimi partnerji, najavljata zagon triletnega izobraževalnega projekta Grow&GO. Program je oblikovan z namenom dolgoročnega dviga podjetniške, poslovne in vodstvene kulture v skupnosti ter ponuja celostna znanja za uspešno spopadanje z izzivi v zahtevnem konkurenčnem okolju.
Uvodni predstavitveni dogodek, na katerem bodo javnosti podrobno predstavljeni cilji projekta, vsebina programskih sklopov in koristi za udeležence, bo potekal v sredo, 17. junija 2026, ob 18.00 uri v Grand Hotelu Entourage (Sala d’onore “Carlo X”), Piazza Sant’Antonio 2, v Gorici. Na dogodku bodo, poleg organizatorjev in izvajalcev programa, prisotni tudi gostje iz organizacije Unioncamere del Veneto in Centra poslovne odličnosti Ekonomske fakultete v Ljubljani, ki sta strateška izvedbena partnerja.

Program:
17:45 – 18:00 Prihod in registracija udeležencev
18:00 – 18:15 Pozdravni nagovori
18:15 – 18:35 Predstavitev programa Grow&GO – Zaštartaj svojo idejo. Zgradi svojo prihodnost. – Mateja Milost, znanstvena direktorica Slov.I.K.-a, avtorica programa
18:35 – 18:50 O Poslovni Akademiji in Certifikatu trojno akreditirane Poslovne šole – Maša Madon, direktorica Poslovnega centra Ekonomske fakultete
18:50 – 19:10 Predstavitev programa Erasmus za mlade podjetnike (EYE), Unioncamere del Veneto

Geyleen Gonzalez Vera, Project Coordinator
Mauro Borghetto, Project Assistant
Giulia Ceolato, Project Assistant
Udeleženci programa EYE – primer dobrih praks

19:10 – 19:35 Gostja večera Tanja Harej, Senior HR Manager PIPISTREL d.o.o.
19:35 – 20:00 Q&A – vprašanja iz publike
Od 20:00 dalje Pogostitev in mreženje ob vinih kleti Fiegl v vinoteki hotela Entourage.

O programu
